नई दिल्ली। इंडोनेशिया में चल रहे एशियन गेम्स में भारतीय खिलाड़ियों का जलवा जारी है। वहीं भारतीय पुरुष हॉकी टीम ने इस प्रतियोगिता में एक नया कीर्तिमान रचा है। दरअसल बुधवार को हुए पूल मैच में टीम इंडिया ने हॉन्ग कॉन्ग चाइना को 26-0 के अंतर से बुरी तरह हरा दिया। इतना ही नहीं भारत ने 86 साल पुराने अपने रिकॉर्ड को भी तोड़ दिया। उस वक्त 1932 ओलिंपिक्स में भारत ने यूएस को 24-1 से हराया था। इसके साथ ही भारत ने अपनी पिछली सबसे बड़ी जीत के आंकड़े 17-0 को भी तोड़ दिया।